পুলিশ সদর দপ্তরের বিশেষ শাখার পুলিশ সুপার (এসপি-ইমিগ্রেশন) মোহাম্মদ শাহরিয়ার আলম জানান, সাতজন নারী ওমরাহ ভিসায় সৌদি আরব যাওয়ার চেষ্টা করেছিল। নিয়ম অনুযায়ী তাদের সঙ্গে একজন করে মাহরাম (নিকটাত্মীয়) যেতে হবে। কিন্তু তারা যে সাত পুরুষকে সঙ্গে এনেছেন তারা কেউই নিকটাত্মীয় নন। তাই তাদের আটক করে জিজ্ঞাসাবাদ করা হচ্ছে। আটককৃত ১৪ জনের পুরো বিষয়টিই সন্দেহজনক। দীর্ঘ তদন্ত এবং ব্যাপক জিজ্ঞাসাবাদ ছাড়া বিষয়টি নিয়ে নিশ্চিত হওয়া যাবে না বলে উল্লেখ করে শাহরিয়ার আলম বলেন, আমরা তাদেরকে পতেঙ্গা থানায় হস্তান্তর করছি। তদন্তকারী কর্মকর্তা তাদের ব্যাপারটি খতিয়ে দেখবেন।